नई दिल्ली: भारतीय क्रिकेट टीम के कप्तान विराट कोहली और अभिनेत्री अनुष्का शर्मा के बीच रिश्ते की खबरें मीडिया में लंबे समय से आती रही हैं, लेकिन दोनों ने कभी भी इसपर खुलकर बात नहीं की. विराट कई बार अपने सोशल मीडिया प्लेटफॉर्म पर अनुष्का की तस्वीरें शेयर करते रहे हैं, लेकिन यूजर्स की ओर से इस रिश्ते पर किए जाने वाले सवाल पर उन्होंने कभी कोई जवाब नहीं दिया है. इस बार विराट ने स्टार स्पोर्ट्स को दिए इंटरव्यू में अनुष्का का जिक्र कर सबको चौंका दिया है. इस इंटरव्यू का वीडियो सोशल मीडिया पर वायरल हो रहा है, जिसमें विराट बता रहे हैं कि अनुष्का जीवन में क्या अहमियत रखती हैं.